Die wêreld in foto’s – 4 Oktober 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Mense kyk na uitstallings by die Shandong wetenskap- en tegnologiemuseum in Jihan, die hoofstad van die Shandong-provinsie in China. Baie ouers het hul kinders hierheen gebring om deel te neem aan die aktiwiteite wat aangebied is. (Xinhua/ AP Photos) Pous Francis staan voor die puin in Amatrice in Italië, wat onlangs deur ŉ aardbewing getref is. Die pous het nie ŉ datum bekendgemaak wanneer hy sou gaan nie en het toe alleen gereis “om naby aan die mense te wees”. (L’Osservatore Romano/ Pool Photo via AP) Spanje se Rafael Nadal slaan die bal in die eerste rondte van die mans-enkelspel teen Paulo Lorenzi van Italië by die Chinese Ope in Beijing. (Xinhua/AP Photos) ŉ Model dra ŉ skepping van Chanel se lente/somer reg-om-te-dra 2017-versameling in Parys. (AP Photo/Francois Mori) Indiërs kom bymekaar by ŉ godsdienstige optog voor die Dussehra-fees in Allahabad in Indië. Dié fees vier die oorwinning van goed oor kwaad. (AP Photo/Rajesh Kumar Singh)